LidanRubinov/Halacha-QA huggingface dataset:
שאלה: צניעות: לך כבוד הרב! רציתי לשאול שאלה בנוגע לצניעות. אני נערה דתייה (משמעו מבחינת צניעות-חולצות לא קצרות מידי אבל לא אחרי המרפק. וחצאיות אותו הדבר.לא קצרות ולא ארוכות, עד לברך.) היום למדתי עם אבא שלי על הלכות בילקוט יוסף על הצניעות, וגיליתי שההלכה מראה על לבוש שהוא יותר צנוע ממה שאני ומשפחתי רגילים. אבי אומר שלדעתו, הדרך שבה אני הולכת היא צנועה מספיק ושזוהי הדרך בה בחר, אבל אם אבחר להחמיר-לא תהיה לו שום בעיה. השאלה שלי היא-האם דרך הצניעות שציינתי לא מספקת מבחינה דתית? וחג פסח כשר ושמח!!
תשובה: בהלכות צניעות יש שני גדרים: יש גדר אובייקטיבי של בגדים צנועים, ונראה מדברייך כי את אכן מתנהגת בדרך ראויה מבחינה זו, ואולי כדאי ללכת עם שרוול עד אחרי המרפק, וחצאית בה אין הברכיים נראות גם בישיבה. יש גם צד הקשור לחברה בה גרים, ולנורמות המקובלות בחברה. למשל, בחברה חרדית צריך ללכת עם גרביים, ואילו בחברה אחרת נפסק שאין חובה ללכת עם גרביים. כמובן שמותר לך להחמיר על עצמך. וחג שמח
שאלה: כפפות לטקס בפסח: מה צריך לעשות עם כפפות לטקס בפסח? ומה צריך להגיד למשהו שמשתמש בהם?
תשובה: למה לא להשתמש בהם בפסח?
שאלה: ניקוי עלי ירק: חג שמח. ברצוני לדעת בצורה ברורה, כאשר קונים עלי ירק כדוגמת חסה, כוסברה, פטרוזיליה וכדו מהשוק, האם יש דרך לנקות אותם כך שיהיו כשרים לאכילה לכתחילה? האם ניתן לעשות זאת תדיר כשאין היד משגת לקנות עלי ירק בדוקים ("ירקות גוש קטיף"). אשמח לתשובה מפורטת בעניין.
תשובה: מועדים לשמ חה צריך ללמוד את כל סוגי החרקים הקיימים כיום ולבדוק עלה עלה. מאחר וזה לא כל כך מעשי כיום מומלץ לרכוש ירק מפוקח
שאלה: מוזיקה בספירת העומר: התחילה כבר ספירת העומר ואני נורא אוהבת לשמוע מוסיקה זה מרגיע אותי ומשמח אותי. אני מאוד רוצה לדעת האם מותר לי לשמוע מוזיקה???
תשובה: אין כל איסור ואין שום פגם לשמוע מוזיקה בספירת העומר באופן אישי.
שאלה: גודל הכיפה: יש לי מספר שאלות בנושא הכיפה 1 האם יש שיעור סנטימטרים של הכיפה? 2. אם אני רוצה להקטין את הכיפה אני מנסה" לחמוק מהיהדות"? 3. האם יש בעיה להקטין את הכיפה? (אם אני נער בן 14 שלובש כיפה בגודל רוב היד ואני רוצה להקטין בכמה שורות. אך אבא שלי חושב שאני יתקלקל ע(גם בגלל שאני הולך עם ציציות בפנים, ואגב אם יש בזה גם בעיה?). ולעומת זאת אני חושב שזה לא משפיע עלי אלא ההפך זה יעזור לי ללבוש בגדים שאני אוהב!! ולא מישהו אחר כופה עליי). ב וחג שמח.
תשובה: בכל תחום, יש יחס מורכב בין העומק הפנימי שלו ובין הביטוי החיצוני. הדבר החשוב ביותר הוא כמובן העולם הפנימי ואהבת האמונה שלך, ומבחינה זו היא יכולה להיות קיימת בכל גודל כיפה. אולם יש היגיון בכך שאת האמונה גם מביעים בלבוש חיצוני. אולם זה בוודאי לא הדבר החשוב. על כן, נראה לי כי יהיה נכון לדבר עם אבא שלך ולהציע דרכים אחרות - שמצד אחד אתה תוכל ללבוש את מה שאתה רוצה, אך מצד שני אבא שלך יידע שיש לו ילד שבאמת מאמין ורוצה להתקדם (למשל, תצטרף לשיעור כלשהו), ובדרך זו גם יהיה לך עולם פנימי עשיר יותר, וגם לא תזדקק להרבה ביטויים חיצוניים. האם אתם ביחד יכולים ללכת בדרך זו?
שאלה: בגדים חדשים לחג דחוףףףף: אימי קנתה לי חולצות חדשות לחג ואני רוצה ללבוש אותן לחג היום האם מותר לי??? חשוב לציין שהשאלה שלי היא בגלל ספירת העומר
תשובה: במועד בוודאי שמותר.
שאלה: כתבה נגד כשרות הרב לנדא: ה אני אמור לעשות בקשר לכתבה הזאת? האים מותר לצרוך מוצרים של קוקה קולה?
תשובה: אנו אוכלים כשרות הרבנות, כמנהג רבינו הרצי"ה. בד"צ מאן דכר שמיה? וכי אנו בגלות עם כשרויות של כתות? יש מדינה ויש רבנות ראשית, וכשרותה טובה לכתחילה, חוץ מתקלות נקודתיות שאף בהן הרה"ר מטפלת
שאלה: חזרה בתשובה על פסיקה שגויה: הרב ומועדים לשמחה. במהלך קניות בסופר לצורך החג פנתה אליי אישה חילוניה ושאלה אותי האם מותר לקנות קמח רגיל עכשיו כדי להשתמש בו במוצ"ש (כנראה בשביל המימונה). אני לתומי לא חשבתי שיש בעיה בקמח עצמו, והסיבה שלא מוכרים קמח בפסח בסופרים זה כדי שאנשים לא יביאו אותו לידי חימוץ, ולכן אמרתי לה שאין בעיה. אחרי שבררתי את העניין קצת יותר לעומק הבנתי שהקמח שמוכרים בסופרים במהלך השנה הם חמץ משום כל מיני תהליכים שעברו במהלך הטחינה, וכשרציתי להגיד זאת לאישה שפנתה אליי היא כבר חא הייתה בסופר ולא מצאתי אותה גם בסביבה הקרובה. איני חושש שהיא קנתה קמח רגיל מהסופר שהייתי בו משום שהוא כשר לפסח, אך אני חושש שאולי היא תלך לסופר אחר לקנות ואני מאוד מצר על כך שזה עשוי לקרות בגללי. כיצד אני יכול לעשות תשובה על זה? מראש על העזרה.
תשובה: אמנם אין להכין מצה מקמח כזה, אולם מעיקר הדין אינה עוברת על קמח של ימינו בבל יראה ובל ימצא. תעשה תשובה על שענית מבלי לחשוב על מכלול ההבטים מראש, גם אם הפעם לא יצאה מכך תקלה גדולה
שאלה: תיקון למשכב זכר מהעבר: שמי גילי (שם בדוי). בן 25. סובל כשלוש שנים מחרדות ודיכאונות. מעולם לא הייתה לי בת זוג כיוון שאני טיפוס ביישן ומופנם וחסר ביטחון עצמי. בעוונתי בעבר ניסיתי משכב זכר. לא היה מגע מיני מלא פשוט משהו חד פעמי וחולף. בגלל היעדר בת זוג ממש כל חיי ניסיתי בעבר משכב זכר בגלל התעוררות מינית שחלה אצל כל אדם. ניסתי הייתי חושב על זה לפעמים וזהו. מאז שהתחילו לי חרדות ודיכאונות נפשי מתיחסרת. נפשי מתייסרת גם מהמחשבה שעשיתי משהו אסור שעשיתי משהו שאין לו תיקון ואין לו מחילה. אני חיי בפחדים למות וגם בפחדים על עונשי שיהיה בגלל האיסור שעשיתי. מאז ומתמיד נמשכתי לבנות ותמיד אני מנסה לחפש את זוגתי לחיים. עברי עם משכב זכר שקרה רק כפעמים היה שוב בגלל חיפוש תאווה מינית ותו לא. כנראה בגלל החוסר מבת זוג גרם לי לבלבול. היום עדיין לעיתים אני סובל מתחושה שמישהו מדבר אליי מתוך נפשי ואומר לי שאין סליחה ומחילה למה שעשיתי. כאילו משהו מייסר אותי מבפנים. כבוד הרב. מה התיקון? איך אני מבריא את הנפש?? איך אני גורם לעצמי להפסיק להתענות מהיסוריים של העבירה. זה הייתה מעידה חד פעמית מבחינתי. איך אני גורם לנפש להיות שמחה כי אני פוחד מאוד. לפעמים לבתי כנסת אני מרגיש לא שייך או כמי שעשה עבירה אז אין לו זכות לבוא להתפלל וכך התרחקתי. איך? אני מדבר עם בורא עולם. אני אומר לו שלקחתי על עצמי לחדול מזה לתמיד ועדיין מרגיש רע כאילו אין תקנה. לקחתי על עצמי לו להתעסק עם זה יותר ולרכז מאמצים במציאת כלה ולהתחתן כדת משה וישראל וזהו חלומי. אין לי משיכה לגברים. תעזור לי מה אפשר לעשות כדי לכפר על זה?? בבקשה נפשיי מתייסרת אנא ענו לי ככל שניתן מהר.
תשובה: אני מבין לליבך יקירי. היסורים על האיסורים, מלמדים על נשמתך הכנה המבקשת להתנער ממעשי העבר. אשריך שזכית לעמוד כבעל תשובה במקום בו צדיקים גמורים אינם עומדים. המשך בשמירה על הברית, ומעתה קבל את הודעת התורה שד  מוחל לשבים בלב שלם ואינם שבים על חטאתם. אל תהרהר בעבר אלא הבט לעתיד, תמצא אשה יראת שמים שנאה בעיניך, ותקים בית נאמן בישראל. זו התקנה העליונה והאמיתית למה שקרה. כל המסע- בנחת. ואם יש חוסר נחת ורוגע, ללכת לפסיכולוג ירא שמים לייעוץ. בהצלחה
שאלה: שיעורי השקפה בישיבות,האם זו שטיפת מוח פוליטית? - המשך: לכבוד הרב, על תשובתך! אני חושב שבעלונים השונים לשבת בבתי הכנסת ניתן לראות סוג של שטיפת מוח פוליטית במסווה של "השקפה"ולימוד תורה. גם לפעמים נתקלתי בתחושה כזו בעת קראתי ספרי "קודש" של רבנים בני זמנינו. איני זוכר ספר מסויים אבל דוגמא לספר כזה הוא הספר השנוי במחלוקת של הרב יצחק שפירא, ראש ישיבת "עוד יוסף חי", הספר "תורת המלך"המסביר מתי "מותר" להרוג גויים. אשמח לשמוע את דעת הרב. וחג שמח!
תשובה: אם אתה טוען כי יש המשתמשים בדברי תורה כדי לטעון שטענתם הפוליטית היא היא התורה, והיא מהווה את השקפת התורה האמיתית - אתה צודק, ולפני הבחירות האחרונות ראינו דוגמאות לכך, שהיו בעיניי חמורות מאוד. אולם, אם אתה טוען כי כל נושא הנתון בויכוח פוליטי אינו יכול להופיע בשיעור תורני - אני חושב שאתה טועה, וזאת מהסיבה הפשוטה כי כל נושא הוא בסופו של דבר גם פוליטי. לדוגמה, דיון בשאלה תורנית בנושא הגיור, הוא בעל משמעויות פוליטיות - האם אפוא אסור לדון בזה בשיעור תורני? נראה לי יותר נכון להתמקד בטיעונים שלך על  שטיפת מוח, ולנסות להגדיר מתי דרך מסוימת תיקרא שטיפת מוח ומתי הנא תיקרא שיעור ברמה נאותה. לדוגמה: אם מוצגת בשיעור שיטה אחת בלבד, בלי לבחון את העומק הנמצא בשיטות אחרות, אפשר שזו שטיפת מוח פסולה, שאני מסכים אתך שיש לצאת נגדה. אדרבא, נסה אתה להגדיר מתי אתה רואה דבר מה כשטיפת מוח, ומתי כשיעור מעמיק, ולאור המסקנות שלך אולי דרכך תהיה יותר ברורה. על אף העובדה שאני חולק לחלוטין על עמדת  תורת המלך  איני חושב שהספר הזה מוכיח את טענתך, שכן הוא אמנם עוסק בנושא שיש לו השלכות פוליטיות, אולם לא ניתן לומר עליו שהוא ספר  השקפה  או  שטיפת מוח. וחג שמח
שאלה: ליקר מוצארט: רציתי לדעת האם לליקר מוצארט שנקנה מהדיוטי פרי יש כשרות רגילה(שוקולד ושוקולד לבן)
תשובה: יש שלושה סוגים ולפי האתר KWL אין על אף אחד מהם כשרות. עיין שם mozart-black-dark-chocolate 9013100040280.html
שאלה: האם מותר להתפרנס מהוראת תורה, גמרא, משנה וכדומה?: לכבוד הרב, האם מותר לאדם להתפרנס מהוראת תורה, גמרא, משנה וכו? האם מותר ללמד שיעורים פרטיים במקצועות הנ"ל תמורת שכר? וחג שמח!
תשובה: בכל שאלה מעין זו צריך לשאול מה האלטרנטיבה. אם בשל כך לא יהיה אפשר ללמד תורה כי אדם חייב להתפרנס - בוודאי שמותר לו. אם הוא יכול להתקיים ממקצוע אחר, עדיף כמובן שיהיה שותף בהוראת תורה בחינם.
שאלה: מעשר כספים: בני סיים שירות סדיר וממשיך שנתיים שירות קבע. הוא עדיין רווק ואין לו נכסים. מה צריך להיות הקו המנחה למתן כספי מעשר? האם מעשר מהמשכורת נטו? האם לאחר ניכוי סכום שהוא מייעד לחיסכון? האם הפקדת סכום כסף באופן סדיר לתוכנית חיסכון ייעודית לקניית דירה והקמת משפחה ו או למימון לימודים תורניים לבניו (לכשיוולדו) הינו מעשה תקין? ב מראש, אריה
תשובה: הדבר הנכון לעשות הוא להפריש מהנטו. אולם אתה יכול לנכות את כל ההוצאות שיש לך בשירות הקבע. לא נראה כי חיסכון לדירה והקמת משפחה הוא כתובת ייעודית למעשר כספים. ברם, אם אתה פותח קרן ממוקדת לתלמוד תורה של ילדיך העתידיים, והכסף מוקצה רק לזה - ניתן להקל, אם כי בדרך כלל ראוי לתת את הכסף לצדקה מיידית, ולא להכניסו לתוכניות. ויישר כוח
שאלה: נדירת נדר: שלחו לי היום הודעת שרשרת ואני כהרגלי שולחת אותה לעוד אנשים בסוף ההודעה היה משהו עם נודרת נדר ואני לא עשיתי את מה שהיה כתוב העברתי את זה לחברים שלי כרגיל אני קראתי את זה בלב זה נחשב שנדרתי נדר? אני ממש מפחדת
תשובה: בוודאי שזה לא נחשב כנדירת נדר. את גם לא רצית לנדור, וגם לא אמרת שוב דבר שקשור בנדר. להירגע.
שאלה: אמן שידקרו אותה: היום נורא כעסתי על אחותי ואמרתי לה אמן שידקרו אותה. ועכשיו אני נורא מצטערת על זה. יש אולי ברכה או דבר שמבטל את הדבר שאמרתי?
תשובה: בוודאי שיש דברים שמבטלים את מה שאמרת. ומהם? לקבל על עצמך לדבר יפה לאחותך, ולבריות כולם, וכך הופך הביטוי הקשה הזה למניע עולם של תיקון, ובעולם התיקון הכל מתמתק.
שאלה: פסח: 2 שאלות: 1. הנחנו בפסח כלי חלבי על פלטה שהוכשרה אך לא כוספת בנייר כסף, האם הכלי צריך הכשר מסוג כלשהו? 2. שכחנו להכשיר את המיקרוגל - הוא נשאר מלוכלך מלפני פסח, מה לעשות איתו עכשיו?
תשובה: 1. לא צריך לעשות דבר 2. במיה ויש שם ממשות של אוכל שהוא חמץ (פירורי לחם וכדו ), צריך לאסוף אותו ולשרוף אותו או להשליך אותו לאסלה ולהוריד את המים. אבל אם זה סתם לכלוך לא מזוהה אז יש לנקות ודי לכך.
שאלה: ימות המשיח: הרב. שבוע טוב. אני בן 16. קראתי לא מזמן כל מיני דברים על ביאת המשיח וכו. ביניהם המשפטים שכשבא בן דוד חסידים מתמעטין והתורה משתכחת מישראל, או שהדור יהיה או צדיקים גדולים או בדיוק ההפך. (אולי אני טועה, אשמח אם הרב יתקן. אבל כמדומני שהרעיון במשפטים מובן). השאלה שלי היא כזאת, אנחנו יודעים שהיה לה "תאווה" להשכין לו דירה בתחתונים וזה תכלית העולם להגיע לימות המשיח ובנין ביהמ"ק. ולא מחשבין את הקץ כי אנחנו יכולים להקדימו ע"י תורה ומעשים טובים (נראליי). אז קצת סותר לי הדברים. לא עדיף ח"ו להשכיח את התורה כמו שכתוב למעלה כדי לקרב את הגאולה, או שאם נהיה או ממש צדיקים או ממש לא אז יותר קל שנהיה לא צדיקים כי זה ייקח פחות זמן ובכך אולי הגאולה תבוא יותר מהר. הרב, אני לא כופר בעניין שלא צריך ללמוד תורה, ואני יודע שהרמב"ם כותב שאנחנו לא נדע מה יהיה, אבל אני רק רוצה ליישב את הדברים בראש למרות שהתשובה ידועה, שה חפץ למען צדקו יגדיל תורה ויאדיר ושהרמב"ם אומר שבזמן הגאולה עולם כמנהגו נוהג ונשב ונלמד תורה. אשמח אם הרב יוכל ליישב לי את הסתירה. ב מראש.
תשובה: השאלה שלך מלמדת אותנו שאנחנו צריכים לעשות הבחנה חדה בין מה שאנחנו מצווים לעשות, לבין המעט שאנו משערים על הדרך בה הקב"ה מנהיג את העולם. אנחנו צריכים לעשות את הטוב והישר בעיני ד, לקיים מצוות, ולא לחשוב שיש לנו דרכים אחרות להביא את המשיח. הקב"ה יעשה הטוב בעיניו. לנו אסור לנסות ו"להגשים את רצונו" של הקב"ה בדרך אחרת מזו שהוא ציווה אותנו. בשל כך, אסור לנו להחליט כי לטובת הבאת הגאולה טוב יהיה אם דווקא לא נשמור מצוות או לא נעשה את רצון ד, אלא שאנחנו נלך בדרך הישר, וכאמור - ד  יעשה הטוב בעיניו. ויישר כוח על הבירור
שאלה: חילול: לרב. לפני כשנה וחצי קניתי ירוקות ופירות בשוק. בגלל ספק הפרשת תרומות ומשערות ביצעתי הפרשת תרומות ומעשרות לפי שאלת רב. עשיתי זאת והשארתי בצע מטבעות כסף. לפני כשבוע נזכרתי במטבעות וכדי לחללם לקחתי כף סוכר ואמרתי שאני מעביר את הקודש מהמטבעות לכף סוכר ושפכתי את הסוכר בכיור. שאלתי היא- האם נהגתי כהלכה? האם היה עלי גם להגיד דבר מה לפני ששפכתי את הסוכר? והאם יש לעשות עוד משהו?
תשובה: כך אפשר לנהוג במעשר שני. חובה עד ערב יו"ט ראשון בשנה זו לבער וכפי שעשית
שאלה: גלישה באתר שידוכין בספירת העומר: 1)אני מנוי באתר שליש גן עדן,האם מותר לי בימי ספירת העומר להיכנס לאתר,לשלוח הודעות לבחורות,לקבל הודעות מבחורות,להגיב להודעות של בחורות ולהסתכל על פרופיל של בחורות? כי אסור לשמוח בספירת העומר 2)האם יש בתשובה לשאלה 1 הבדל בין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: מותר לפעול למען קידום שידוכים בספירת העומר. ושיהיה בשעה טובה
שאלה: קבורת הנשוי בנישואים שניים : כהן שנפטר לפני כחודשיים, היה נשוי בפעם שנייה. לנפטר יש בנים (כמובן כוהנים), לאשתו יש בנות, אין ילדים משותפים. האישה שמה מצבה כפולה והבנים (הכוהנים) מתנגדים לכך. האם לפי ההלכה, זכותה של האישה השנייה להיקבר בבוא יומה בחלקת הכוהנים ליד בעלה?
תשובה: אין עמדה הלכתית חד משמעית בשאלה זו, והפוסקים עצמם כתבו דברים הפוכים. ב"מעבר יבוק" כתוב שהאישה הראשונה היא זיווגו  ב"דברי מלכיאל" כתבו שבשל העובדה שהשניה תיפגע מאוד- דווקא השניה, ופוסקים אחרים העלו גם את השיקול שידגיש שנישואיו לשניה אינם פסולים, ועוד ועוד. על כן, יהיה נכון לא להציע פיתרון חד משמעי ונכון תמיד למקרה כזה, אלא לדון בכל מקרה לגופו (למשל, כמה שנים היו נשואים  האם התגרש מאשתו הראשונה או התאלמן וכדו ). הדבר מתחיל בהערכה של רצון הנפטר (ובכלל עדיף שכל מי שנישא בשנית   יצווה מראש את רצונו), ובניסיון לפתור את הדברים בדרכי ופישור וגישור, ולא לעשות מהנושא הזה דבר מה שיקרע את המשפחה ואת זכרונו של הנפטר, ואולי אפילו לא לקבור אותו ליד אף לא אחת מהנשים. והרבה
שאלה: גילוח בספירת העומר לבעלי משרה חברתית: השנה התחלתי לעבוד פסיכולוג בהכשרה במרפאה נפש ציבורית. בימי ספירת העומר אני לא מגלח את זקני ורציתי לשאול האם יש לי היתר לגלח? בעבודתי מן הראוי שאראה אסתטי ואני חש שלא בנוח עם זיפים וכל שכן עם זקן. ב מראש בן
תשובה: במקום בו יש צורך גדול - כבר התירו פוסקים לעשות כך. האם יש צורך גדול במצב כזה? מסופקני. הלוא אפשר להתחיל את המפגש עם המטופל בהתנצלות על כך שאתה לא מגולח, והסבר קצר מאוד מדוע, ומתוך כך אפשר שדווקא תצטייר ביותר אנושיות ויותר רגישות - ואם כן, למה לא לעשות כך?
שאלה: הלל ביום העצמאות: יום העצמאות השנה יחול ביום חמישי לעומת זאת, ה באייר יחול ביום שישי לאחר שלמדתי את המקורות שהובילו את הרב הרצוג בזמנו לפסוק לומר הלל אני חושב שעדיף לומר את ההלל ביום שישי ולחגוג במנגלים עם כל עם ישראל ביום חמישי מה דעת הרב? אבאיפ
תשובה: הקדמת יום העצמאות, מיום שישי ליום חמישי, באה ממניע הלכתי: מניעת חילולי שבת. תקנה של "יום הודאה לקב"ה", רואים אנו בימי הפורים, שלדעת ר  עקיבא, מגילה נקראת ב-יא, יב,יג,יד  וטו  באדר. אע"פ שלא נפסקה הלכה כמותו, בפורים דמוקפין החל בשבת, מחלקים אותו המוקפין לשלשה ימים, וקריאת המגילה, מוקדמת אצלם ליום שישי יד  באדר, משום חילול שבת "שמא ילך אצל בקי ללמוד, ויעביר את המגילה מרשות לרשות או ד  אמות ברשה"ר". נמצא, שכדי למנוע חילול שבת, יש כח ביד חכמים לשנות יום קריאת מגילה. וכידוע, במסכת מגילה, יד, א, אחת הדיעות היא: "קריאתא זו הלילא". קריאת המגילה נחשבת כהלל. אם כן, אפשר להקדים אמירת הלל ליום ד  באייר, שגם בו התרחשו ניסים והוא חלק בלתי נפרד מתהליך הקמת מדינת ישראל. הרב אליקים לבנון www.yelm.co.il
שאלה: פליטת פה: בשעת כעס נפלט לי ואמרתי לאמי נשבעת לך אם היינו פחות בקשר החיים שלי היו יותר טובים ורגועים. אני כל כך מצטערת על מה שאמרתי ואתקשר להתנצל, אך רציתי לוודא שזה לא נחשב לשבועה או משהו כזה. אני לא דתייה אך מאוד מפחדת מכך. אני אוהבת אותה מאוד ולא התכוונתי. מראש
תשובה: זהו איסור תורה של כיבוד אב ואם, ולפיכך חשוב שתבקשי סליחה ולא תשובי על כך. ד  שלח אותך להורים אלו משום שמהם תוכלי להשתלם באופן המלא ביותר, ויש לכבד אותם ולירא מהם. השבועה גם היא עבירה, מוצא שפתייך יש לשמור, עשי על כך תשובה.
שאלה: לשון הרע: היי. רציתי לדעת אם נגיד אני מספרת לחברה שלי על מישהו מהעבודה דברים לא טובים (היא יודעת רק שמו ולא מעבר) זה נחשב לשון הרע? אשמח לתשובה
תשובה: אם את מרגישה שאת צריכה לפרוק את אשר על ליבך, טוב שתספרי בלי שם. "יש אחד בעבודה שלי ש.".
שאלה: תפילה: על פי מה שידוע לי, חסרונו של האדם בא בדרך כלל כתוצאה מרצונו של הקב ה שהאדם יתפלל ויקשר אליו. משום שהתפילה מעבר לכך שהיא תחינה למילוי החיסרון, היא למעשה בעיקר פגישה עם הקב ה. יש לי שתי שאלות בנוגע לכך. 1)אם כן, כיצד מתפלל אדם שרואה את העולם בגישה של נחום איש גמזו, שרואה כל דבר כשפע אלוקי? הוא לא מרגיש שיש לו חיסרון במשהו, לא? 2)שאלה קצת יותר אישית שנוגעת אליי. אני אחד שחש שכל דבר שקורה לי בין אם הוא טוב או רע, מתרחש בעקבות סיבה טובה שאני לא יכול להכיל ולתפוס בשכלי המוגבל. כך שאין לי את העזות(זאת המילה הראשונה שעולה בראש), להתפלל על דברים ספציפיים. כי מה אני מבין, יכול להיות שזה לטובה. אז אני פשוט מבקש בליבי דברים כלליים כמו: עשה שיהיה טוב, שיהיה מועיל, או אני לא מבקש שיהיה לי נוח אבל בבקשה שיצא מזה טוב וכולי. אני נמנע מלבקש שלווה ונחת, ושלא יהיו לי צרות. האם זה נכון? או שיש בזה משו שגוי ואני בעצם מפספס כאן משהו? נ.ב, אתה יכול להיות רגוע, זה לא מה שמונע ממני להתפלל במחזור הרגיל של התפילה שלוש פעמים ביום, יצר הרע שלי כבר מטפל בזה
תשובה: לך התפילה היא קודם כל מצווה טעמי המצוה שהזכרת נכונים אולם אינם כל המצוה. נחום איש גמזו בודאי רוצה לפגוש את הקבה בכל רגע. אדם המתפלל בגלל שחסר לו משהו - זו המדרגה הנמוכה ביותר של התפילה. כבר בדבריך אתה מדגיש מדרגה גבוהה יותר - פגישה עם הקב"ה. כמו כן גם  נחום איש גמזו  מרגיש את החסרון העיקרי - השכינה אינה במקומה הראוי ועל כך גם אתה צריך לכוון את עיקר תפילותיך - להחזרת השכינה והשראתה כראוי בכל העולמות. תעיין היטב בברכות הבקשה האחרונות של תפילת שמונה עשרה (לפני שומע תפילה) - תלמד את משמעותן ומתוך כך תבין מה חסר באמת בעולם ומה אתה רוצה שיושלם. תזכה לשנים רבות נעימות וטובות דוד לוי
שאלה: יחסי שכנות: ברצוני לשאול שאלה הקשורה בשכניי. יש לי שכנים מעליי שמרעישים ללא הרף, התלוננתי בפניהם רבות שיפסיקו לגרור כיסאות, לטרוק דלתות ולהפר את מנוחתנו בכל שעות היממה. הם אישרו שיפסיקו אך לצערי הרעש אינו פוסק. אני מרגישה ממש חסרת אונים. עליתי אליהם לא מזמן ע"מ לשאול שאלה שגרתית, אחד מבני המשפחה (נער כבן 17) פתח לי את הדלת והקשיב למה שאמרתי. לפתע אחותו הגיחה (12) וטענה שאסור לאחיה לדבר עם בנות (מטעם התורה או משהו כזה) והדלת נטרקה בפניי. הרגשתי מאוד מושפלת, עברו כמה ימים מאז ואני עדיין מרגישה את הפגיעה. לאחר בירור קצר שערכתי התברר לי שאין אף איסור כזה שטותי וטיפשי. אשמח למענה מיידי ממך כדי שאוכל לחזור אל שגרת חיי.
תשובה: באמת שיש להצטער על תגובה כזו לא מנומסת שנתפסת גם כתגובה תורנית. כמובן שאין שום איסור לדבר עם השכנה על עניין זה או אחר וחבל שעושים שימוש בתורה שקבעה שדרך ארץ קדמה לתורה בצורה שאינה תואמת את רוח התורה. ברכה והצלחה. ירון דוראני
שאלה: יחסי שכנות: ברצוני לשאול שאלה הקשורה בשכניי. יש לי שכנים מעליי שמרעישים ללא הרף, התלוננתי בפניהם רבות שיפסיקו לגרור כיסאות, לטרוק דלתות ולהפר את מנוחתנו בכל שעות היממה. הם אישרו שיפסיקו אך לצערי הרעש אינו פוסק. אני מרגישה ממש חסרת אונים. עליתי אליהם לא מזמן ע"מ לשאול שאלה שגרתית, אחד מבני המשפחה (נער כבן 17) פתח לי את הדלת והקשיב למה שאמרתי. לפתע אחותו הגיחה (12) וטענה שאסור לאחיה לדבר עם בנות (מטעם התורה או משהו כזה) והדלת נטרקה בפניי. הרגשתי מאוד מושפלת, עברו כמה ימים מאז ואני עדיין מרגישה את הפגיעה. לאחר בירור קצר שערכתי התברר לי שאין אף איסור כזה שטותי וטיפשי. אשמח למענה מיידי ממך כדי שאוכל לחזור אל שגרת חיי.
תשובה: מצטער על האיחור במענה. אכן היית ראויה למענה מיידי: השכנים הללו נוהגים כילדים קטנים. כך את צריכה לראות אותם. אין כל משקל וכל משמעות למעשיהם אלו מלבד התנהגות ילדותית וטפשית. דברים שביום יום: גברים ונשים מדברים באופן ענייני במקומות עבודה, במפגש מסחרי ועסקי. באוטובוס, בשוק, בבנק, בקופ"ח וכו  גברים ונשים דתיים וחילוניים, חרדים וחסידים, יהודים וערבים, כולם מתקשרים בחופשיות ובנימוס הדדי. אם היו נוהגים כראוי היו חייבים לכבד אותך, להשיב לך בנימוס, להתנצל על הרעש ולהמנע ממנו לחלוטין.
שאלה: חמץ לא גמור שעבר עליו הפסח: לפני הפסח ביצעתי מכירת חמץ לגוי (ללא ציון מקום ספציפי שבו ימצא החמץ), ובמהלך הפסח שמתי לב ששכחתי את תוספי החלבון שלי מעל הארון (מקום שדיי קשה לגשת אליו) בעקבות כך שזה לא היה מוסתר מהעין אני טועה האם זה מותר באכילה או שאני עובר איסור?
תשובה: מותר, המכירה כוללת את כל החמץ שבבית, גם זה שלא היה בארון מסומן.
שאלה: שם לתינוק-דחוף: שאלתי היא בבחירת שם לתינוק. בני נולד ביום חמישי כ בניסן. שמי ענבל בת ברכה ובעלי מיכאל בן דבורה. חשבנו על השמות: אלון, לירון או עידו. איזה שם כבוד הרב ממליץ
תשובה: השמות יפים הטהורים. השם הנכון הוא זה שנדמה לכם מתאים יותר. להורים יש סיעתא דשמיא בבחירת שם התינוק, לרב - אין.
שאלה: כשרות שוקולד וחומוס: 1. בחומוס אחלה היתה בעבר בעיה של בישולי עכו"ם לדעת הספרדים ולכן יש עליו בד"ץ אשכנזי בלבד. בפסח מופיע עליו בנוסף לבדץ האשכנזי הקבוע גם בד"ץ ספרדי האם אפשר לומר שכל השנה המוצר ברמת כשרות מהודרת גם לדעת הספרדים? או רק בפסח 2. כמו כן ראיתי שישנו ממרח שוקולד חלבי של עלית (לא מגדים) ברמת רבנות. בלבד (נצרת עילית) ובפסח הופיע עליו מדבקה של אותו בד"ץ ספרדי. זה אומר כל השנה המוצר ברמת כשרות טובה? 3. ואם כן אז מדוע שכל השנה אשתדל למצוא מוצרים ברמת כשרות גבוהה כשבעצם גם מוצרים עם הכשר רבנות בלבד מצוינים.
תשובה: 1. לא שמענו על כך. ורבנות כרמיאל מקפידה על בישול ישראל בחומוס. 2. מוצרי עלית עם הכשר של רבנות נצרת עלית והכשר OU ישראל חלב ישראל הינם רמת מהדרין כל השנה. עיין עוד עיין עוד בכמה תשובות בנושא זה 3. אמת נכון הדבר, יש רבנויות מצוינות שה"מהדרין" שלהם משתווה למהדרין של בד"צים. אולם מוצרי המהדרין שלהם כמעט תמיד יהיו מלווים עם הכשר מאחד הבד"צים (כי יש בזה כוח קנייה גדול)
שאלה: תפילות של הנחת תפילין: כבוד הרב לפעמים יוצא לי להניח תפילין בבית אז רציתי לבדוק האם סדר התפילות שאני אומר נכונות. מברוך שאמר ועד שמונה עשרה ואז מדלג לעלינו לשבח האם זה ר כבוד הרב
תשובה: אין הבדל בין סדר התפילה בבית לסדר התפילה בבית הכנסת. למעט הקטעים שצריך מניין כקדיש וברכו, הכל זהה.
שאלה: השבת אבידה: הרב, לפני בערך שנתיים מצאתי טבעת, לקחתי אותה הביתה כדי למצוא למי היא שייכת ולהחזיר אבל שכחתי ממנה. עכשיו פתאום מצאתי אותה ונזכרתי בסיפור, אני לא חושבת שאני אצליח למצוא למי היא שייכת בגלל שזה היה כ"כ מזמן. מה לעשות איתה?
תשובה: בעינין זה כמה דינים. ראשית אם אין סימנים מיוחדים ומדובר בטבעת שמיצרים בפס יצור, בדרך כלל אין צורך להכריז, אולם צריך לברר על פי נסיבות המציאה האם סביר להניח שהיה יאוש קודם המציאה או לא. ויש לשאול רב על כך עם כל פרטי המקרה. אם יש סימנים. הרי צריך להכריז ולשמור על הטבעת עד שיבוא מישהו לדרוש אותה.
שאלה: רציתי לשאול האם יש תקופה בה: 1. אפשר לקנות צ ריוס בהכשר והרבנות הראשית ללא חשש חדשou 2. וגם רציתי לדעת איך יכל להיות שהבדצים הספרדים לטענתם מקפידים על שחיטה לדעת מרן והם יותר זולים מההכשרים האשכנזים הרי צריך לצאת להם פחות אחוז כשר ב מראש
תשובה: 1. באופן כללי ההכשר הזה הוא הכשר ברמה של כשרות רגילה, והם אף פעם לא אמרו שהם מהדרין. וכנ"ל לגבי כמעט כל גופי הכשרות בחו"ל. 2.אנו מקווים שתמצא בלינק זה את התשובה לשאלתך:
שאלה: כלי פסח וקטניות: אנחנו לא נוהגים לאכול קטניות. בשבת שלאחר הפסח אכלנו אורז (שלא בושל אצלנו), ובטעות הוא חומם בצלחת של כלי פסח שלנו. האם יש בעיה כלשהי עם הכלי? (מדובר בצלחת פורצלן רגילה) או שניתן להשתמש בו כרגיל בשנה הבאה בעז"ה?
תשובה: לך זה ר גמור וכך נוהגים כל ישראל בשבת זו. הקטניות אינם חמץ לשום דעה ולשום דעה אלא לא אוכלים אותם בפסח לפי המנהגים השונים אבל הם לא כלולים ב מכירת חמץ  ואינם מטריפים כלים. בימות הפסח עצמו לא מבשלים אותם בכלי פסח כיון שאם התערב בהם חמץ הרי שיצא שהוא בושל בפסח והטריף את הכלי (גם אלו שאוכלים קטניות בפסח זה בתנאי שבדקו אותם לפחות 3 פעמים לפני החג לוודא שלא התערבב בהם חמץ). בפסח עצמו חמץ לא בטל גם לא באלף. בשבת זו, כמו בימים שלפני פסח, מותר לבשל לחמם קטניות בכלי פסח כיון שגם אם יש בהם גרגר חמץ הרי שהוא בטל ברוב כדין חמץ שלא בפסח שבטל. תזכו לשנים רבות נעימות וטובות דוד לוי 098987548